
ΕΦΗΜΕΡΙΕ ΤΗΣ ΚΥΒΕΡΝΗΣΕ8Σ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

25 ΣΕΠΤΕΜΒΡΙΟΥ 1989 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 799 

Καθορισμός των ορίων αιγιαλού, παραλίας και παλαιού αιγιαλού στις 

θέσεις «ΣΚΛΗΘΡΑ* και «ΣΤΡΙΝΤΖΟΣ» της παραλιακής περιοχής 

Κοινότητας Παλαιοπύργου Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις του άρθρου 13 του Ν. 1078/1980 και του άρθρου 
23 του Ν. 1337/1983. 

2. Τις διατάξεις της παρ. 9 του άρθρου 1 του Κεφαλαίου Β’ της αριθ. 
0208/181/16.4.1982 (ΦΕΚ 214/26.4.1982, τ. Β’) κοινής απόφα¬ 
σης των Υπουργών Προεδρίας Κυβερνήσεως και Οικονομικών «περί 
αναμόρφωσης Συλλογικών Οργάνων Γνωμοδοτικής και αποφασιστικής 
αρμοδιότητας του Υπουργείου Οικονομικών» όπως τροποποιήθηκαν 
και συμπληρώθηκαν με το Π.Δ. 284/1988 «περί Οργανισμού του 
Υπουργείου Οικονομικών». 

3. Την από 27 Μαρτίου 1989 έκθεση της Επιτροπής καθορισμού 
των ορίων του αιγιαλού και παραλίας και θέσεων αμμοληψίας, που κα¬ 
θόρισε τα όρια του αιγιαλού, της παραλίας και του παλαιού αιγιαλού 
στην παραλιακή περιοχή Παλαιοπύργου Λάρισας και στις θέσεις 
«ΣΚΛΗΘΡΑ» και «ΣΤΡΙΝΤΖΟΣ» και τα από Ιούλιο - Αύγουστο 1988 
σε έντεκα (11) πινακίδες με κλίμακα 1:1000 τοπογραφικά διατάγματα 
του Γραφείου Τοπογραφικής Νομαρχίας Λάρισας που αυντάχθηκαν από 
του Τοπογρ. Μηχ/κό Πασχάλη Τίνανα και θεωρήθηκαν από τον Προϊ¬ 
στάμενο της ίδιας πιο πάνω Υπηρεσίας Δημήτριο Χατζημαυρουδή και 
που συνοδεύουν την έκθεση της προαναφερόμενης Επιτροπής. 

4. Τη σύμφωνη γνώμη του Γ ενικού Επιτελείου Ναυτικού που διατυ¬ 
πώνεται με το αριθ. Φ 544.5/434/89/30.8.1989 έγγραφό του. 

5. Τις διατάξεις ταυ άρθρο 1 της παρ. 1 του Ν. 3200/1955 (ΦΕΚ 
97Α’/1955 «περί διοικητικής αποκέντρωσης» σε συνδυασμό με τις δια¬ 
τάξεις του από 28.6.1955 Β. Δ/τος «περί εξαιρέσεως από της κατά το 
άρθρο 1 παρ. 1 του Ν. 3200/1955, αρμοδιότητας των Νομαρχών 
αντικειμένων τινών αρμοδιότητας του Υπουργού Οικονομικών του Β.Δ. 
704/1970 και του άρθρου 1 παρ. 5 του Π.Δ. 71/25.2.1984 σχετικά 
με τη μεταβίβαση αρμοδιοτήτων του Υπουργού Οικονομικών στους Νο¬ 
μάρχες και στις περιφερειακές αρχές διανομαρχιακού επιπέδου, αποφα-, 
σίζουμε: 

Επικυρώνουμε την από 27.3.1989 έκθεση της Επιτροπής καθορι¬ 
σμού των ορίων αιγιαλού και παραλίας και θέσεων αμμοληψίας, καθώς 
και τα από Ιούλιο - Αύγουστο 1988 τοπογραφικά διαγράμματα που την 
συνοδεύουν, τα οποία συντάχθηκαν από τον Τοπογρ. Μηχ/κό Πασχάλη 
Τίνανα σε έντεκα (11) πινακίδες με κλίμακα 1:1000 και θεωρήθηκαν 
από τον Προϊστάμενο του Γραφείου Τοπογραφικής Νομαρχίας Λάρισας 


Δημήτριο Χατζημαυρουδή, πάνω στα οποία διαγράμματα η πιο πάνω 
Επιτροπή καθόρισε: α) την οριογραμμή του αιγιαλού με κόκκινη 
γραμμή, β) την οριογραμμή της παραλίας με κίτρινη γραμμή και γ) την 
οριογραμμή του παλαιού αιγιαλού με μπλε γραμμή. 

Η απόφαση αυτή μαζί με την έκθεση και τα διαγράμματα που αναφέ- 
ρονται πιο πάνω, να δημοσιευτούν στην Εφημερίδα της Κυβερνήσεως, 
σύμφωνα με τις διατάξεις του άρθρου 13 του Ν. 1078/1983. 

Λάρισα, 13 Σεπτεμβρίου 1989 

Ο Νομαρχών Διευθυντής 
ΔΗΜ. ΚΑΛΑΦΑΤΑΚΗΣ 


ΕΚΘΕΣΗ 

Επιτροπής καθορισμού ορίων αιγιαλού και παραλίας και θέσεων αμμο¬ 
ληψίας (άρθρο 100 Π.Δ. 284/1988 ΦΕΚ 128 Α), στην παραλιακή 
περιοχή ΣΚΛΗΘΡΑ και ΣΤΡΙΝΤΖΟΣ, κτηματικής περιφέρειας 
Παλαιοπύργου Ν. Λάρισας. 

Λάρισα, 27 Μαρτίου 1989 


Οι υπογεγραμμένοι: 

α) Απόστολος Λακαφώσης, Προϊστάμενος της Δ.Ο.Υ. Β’ Λάρισας ως 
Πρόεδρος. 

β) Απόστολος Λύτρας, Πολ. Μηχανικός, Δ/ντής Δ/νσεως Τεχνικών 
Υπηρεσιών Ν. Λάρισας και 

γ) Ευστάθιος Παπαχρήστου Ανθυποπλοίαρχος Λ. Σώματος, Διοικη¬ 
τής Γ' Λιμενικού· Τμήματος Σκ. Κατερίνης εκπρόσωπος του Κεντρικού 
Λιμενάρχη Θεσσαλονίκης, ως μέλη, αποτελούντες την Επιτροπή καθο¬ 
ρισμού και ορίων αιγιαλού και παραλίας σύμφωνα με τις διατάξεις του 
άρθρου 74 του Π.Δ. 636/1977 όπως τροποποιήθηκαν με την παράγρ. 
9 του άρθρου 1 Κεφ. Β’ της αριθ 0208/181/26.4.1982 κ.λ.π. (ΦΕΚ 
214/82, τ. Β’) και του άρθρου 100 του Π.Δ. 284/1988 (ΦΕΚ 128 
Α') και ισχύουν σήμερα με την αριθ. 1179/29.1.1988 απόφαση του 
Νομάρχη Λάρισας, συνήλθαμε ύστερα από την αριθ. 207/3.2.1989 
πρόσκληση του Προέδρου της Επιτροπής και πήγαμε επί τόπου την 
9.2.1989 στην παραπάνω αναφερόμενη περιοχή και θέση ΣΚΛΗΘΡΑ 
και ΣΤΡΙΝΤΖΟΣ της κτηματικής περιφέρειας της Κοινότητας Παλαιο- 
πύργου (Νυχτερέμ) Ν. Λάρισας. 

Αφού λάβαμε υπόψη: 

1. Τις διατάξεις του Α.Ν. 2344/1940 περί αιγιαλού και παραλίας 
όπως τροποποιήθηκαν και συμπληρώθηκαν αργότερα και ισχύουν σή¬ 
μερα, καθώς και τη σχετική με τον καθορισμό των ορίων του αιγιαλού, 
παραλίας και παλαιού αιγιαλού Διοικητική και Δικαστηριακή Νομολο¬ 
γία. 

2. Τα σχετικά τοπογραφικά και υψομετρικά διαγράμματα της παρα¬ 
λιακής περιοχής Παλαιοπύργου Ν. Λάρισας στη θέση ΣΚΛΗΘΡΑ και 
ΣΤΡΙΝΤΖΟΣ που συντάχθηκαν κατά τους μήνες Ιούνιο - Αύγουστο του 

έτους 1988 από τον Πασχάλη Τίνανα Τοπογρ. Μηχανικό του Γραφείου 
Τοπογραφικής Ν. Λάρισας σε ένδεκα (11) πινακίδες με κλίμακα 
1:1000 και σε οκτώ (8) φωτοτυπημένα, αντίγραφα το καθένα ελεγμένο 
για την ακρίβεια της αποτύπωσης και θεωρημένα από το Δημήτριο 
Χατζημαυρουδή Προϊστάμενο της ίδιας Υπηρεσίας, με σκοπό τον καθο¬ 
ρισμό του αιγιαλού, της παραλίας και του παλαιού αιγιαλού στην πιο 
πάνω περιοχή. 

3. Τα τοπογραφικά διαγράμματα του Υπουργείου Γεωργίας περιο- 
χής Νυχτερέμ - Κουλούρας αποτύπωσης έτους 1920 (Νοέμβριο) με 
κλίμακα 1:5000 και 1:10.000 από τα οποία φαίνεται το πλάτος της 
αμμώδους έκτασης από της ακτής καθώς και η θέση της ακτογραμμής 
κατά την πιο πάνω χρονική περίοδο της αποτύπωσης στην περιοχή Πα- 
λαιοπύργου (Νυχτερέμ) - Κουλούρας στις θέσεις ΣΚΛΗΘΡΑ και ΣΤΡΙ- 
ΝΤΖΟΣ μεταξύ των νέων και παλαιών εκβολών (ΔΕΛΤΑ) του Πηνειού 
ποταμού, το οποίο πλάτος της αμμώδους έκτασης σε ορισμένα σημεία 
φτάνει τα 800 μέτρα περίπου, φράγμα που αποδεικνύει την ύπαρξη πα¬ 
λαιού αιγιαλού. 

4. Τα τοπογραφικά διαγράμματα Γ.Υ.Σ. έτους 1979 με κλίμακα 
1:5.000 από τα οποία φαίνονται οι μεταβολές που επήλθαν στην πιο 
πάνω παραλιακή περιοχή στο χρονικό διάστημα των 59 χρόνων από το 
έτος 1920 μέχρι το έτος 1979 με την προσαύξηση της αμμώδους έκτα¬ 
σης του αιγιαλού προς τη θάλασσα από τις προσχώσεις του Πηνειού πο¬ 
ταμού και την υποχώρηση της θάλασσας κατά 350 μέτρα περίπου σε 
ορισμένα σημεία. 

5. Τα από Ιούνιο - Αύγουστο 1988 τοπογραφικά και υψομετρικά 
διαγράμματα του Γραφείου Τοπογραφικής Νομαρχίας Λάρισας που 
αναφέρουμε πιο πάνω, τα οποία συντάχθηκαν με σκοπό τον καθορισμό 
του αιγιαλού, παραλίας και παλαιού αιγιαλού στην περιοχή για την 
οποία γίνεται λόγος, από τα οποία προκύπτει νέα προσαύξηση του αι- 
γιαλού κατά μήκος της ακτής από το έτος 1979 μέχρι Αύγουστο του 
έτους 1988 κατά 15 έως 25 μέτρα περίπου. 

6. Τα στοιχεία που προσκομίστηκαν από κατοίκους της περιοχής που 
διεκδικούν δικαιώματα κυριότητος στην αμμώδη έκταση επικαλούμενοι 
συμβόλαια αγοράς έτους 1931 και πράξεις διανομής από τα οποία προ¬ 
κύπτουν ότι αγόρασαν όλη την αμμώδη έκταση μέχρι της παραλίας 
όπως φαίνεται στα διαγράμματα του Υπουργείου Γεωργίας αποτύπω¬ 
σης 1920 πράγμα που η Επιτροπή δεν αποδέχεται, διότι στους τίτλους 
των δικαιοπαρόχων τους Δημ. Ιωαννίδη, Νικολάου Ριζοπούλου, Γεώρ¬ 
γιο Σκιαδερέση, Αριστείδη Μεταξά κλπ., των ετών 1904 και 1906 ως 
όριο των μεταβιβαζομένων ακινήτων αναφέρεται η θάλασσα και στοι¬ 
χεία στη διάθεση της Επιτροπής δεν υπάρχουν που να προσδιορίζουν τη 
θέση της θάλασσας κατά την εποχή εκείνη και κατά συνέπεια να είναι 
αδύνατη η εφαρμογή των τίτλων πάνω στο έδαφος σήμερα. 

7) Τη γνώμη που σχηματίσαμε με τις κατ’ επανάληψη μεταβάσεις 
μας στην παραλιακή περιοχή Παλαιοπύργου και στις θέσεις προς καθο¬ 
ρισμό αιγιαλού και παραλίας για τη γενική και εδαφολογική κατάσταση 
και τα λοιπά συναφή στοιχεία ήτοι: 

α) Τη μορφολογία του εδάφους στην περιοχή, η οποία είναι πεδινή, 
αμμώδης, προσχωσιγενής, με ενδείξεις μεταβολής του αιγιαλού και 
ύπαρξης παλαιού αιγιαλού με υψομετρικές διαφορές που δεν διαφέρουν 
πολύ, της στάθμης της θάλασσας με λιμνάζοντα νερά σε μερικά σημεία 
και έλη, με υποτυπώδη βλάστηση, όπως αλμυρίκια, βούρλα κλπ., φυτά 
που φυτρώνουν σε αμμώδεις περιοχές. 

β) Την ακτή που έχει δημιουργηθεί από προσχώσεις του Πηνειού πο¬ 
ταμού, που εκβάλλει στην περιοχή, με τη βοήθεια των κυμάτων του Αι¬ 
γαίου Πελάγους. 

γ) Τον θαλάσσιο χώρο που είναι αβαθής, λόγω των προσχώσεων και 
αναπτύσσεται σε πέλαγος (Αιγαίο). 

δ) Τις παλιρροιακές καταστάσεις που η στάθμη της θάλασσας ανεβαί¬ 
νει συνήθως κατά τη χειμερινή περίοδο και στις μεγάλες και παρατετα- 
μένες βροχοπτώσεις η περιοχή κατακλύζεται με νερά και δημιουργού- 
νται έλη. 


ε) Το γεγονός ότι η ακτή μεταβάλλεται από χρόνο σε χρόνο και 
εποχή, σε εποχή λόγω των προσχώσεων του Πηνειού ποταμού και των 
διαφόρων καιρικών φαινομένων, όπως αυτό φαίνεται και από τα τοπο¬ 
γραφικά διαγράμματα του Υπουργείου Γεωργίας, αποτυπώσεις έτους 

1920 και της.έτους 1979, πράγμα που αποδεικνύει την ύπαρξη 

παλαιού αιγιαλού σε αρκετά μεγάλο βάθος από της ακτής προς την 
ξηρά. 

9. Την προσωπική αντίληψη που σχηματίσαμε, διαπιστώνοντας 
κατά τις αυτοψίες μας, την αμμώδη υφή του εδάφους, με υποτυπώδη 
βλάστηση, καθώς και το μέγεθος των προσχώσεων του Πηνειού. 

10. Τα λοιπά στοιχεία του φακέλλου της περιοχής «ΣΚΛΗΘΡΑ» και 
«ΣΤΡΙΝΤΖΟ», όπως ενοικιαστήρια παραλιακών εκτάσεων, συμβόλαια 
μεταβίβασης σε ιδιώτες εκτάσεων της περιοχής, διανεμητήρια και εκθέ¬ 
σεις τεχνικών με διαφορετικές περιγραφές ορίων που κατά τη γνώμη 
της Επιτροπής δεν κατοχυρώνουν ιδιοκτησία. 

11. Τις μαρτυρικές καταθέσεις από άτομα μεγάλης ηλικίας ως προς 
τη θέση της ακτογραμμής κατά τα έτη 1920 - 23, το βάθος της αμμώ¬ 
δους έκτασης από της ακτής και τυχόν διακατοχικές πράξεις στην πε- 
ριοχή. 

12. Ότι ο καθορισμός του αιγιαλού, της παραλίας και του παλαιού 
αιγιαλού στις περιοχές «ΣΚΛΗΘΡΑ» και «ΣΤΡΙΝΤΖΟΣ» γίνεται για 
πρώτη φορά, αποφασίζουμε: 

1. Καθορίζουμε πάνω στα από Ιούλιο - Αύγουστο, τοπογραφικά δια¬ 
γράμματα του Γραφείου Τοπογραφικής Ν. Λάρισας (πινακίδες 1 έως 
11) που συντάχθηκαν από τον Τοπογρ. Μηχανικό Πασχάλη Τίνανα του 
Γραφείου Τοπογραφικής Ν. Λάρισας και θεωρήθηκαν από τον Προϊστά¬ 
μενο του πιο πάνω Γραφείου Δημ. Χατζημαυρουδή ως εξής: 

α) Την οριογραμμή του αιγιαλού με κόκκινη συνεχή πολυγωνική 
γραμμή 1', 2 ', 3 ', ... 51', της οποίας οι κορυφές εξασφαλίζονται με απο¬ 
στάσεις από σταθερά σημεία (Κολονάκια) ΚΙ, Κ2 έως Κ7 και από συ¬ 
ντεταγμένες X και Ψ όπως φαίνονται στον πίνακα συντεταγμένων κορυ¬ 
φών νέου αιγιαλού του υπομνήματος της Επιτροπής πάνω στα διαγράμ¬ 
ματα. 

β)-Την οριογραμμή της παραλίας με κίτρινη συνεχή πολυγωνική 
γραμμή 1", 2", 3" έως 51" παράλληλη προς τη γραμμή του αιγιαλού 
και σε σταθερή απόσταση δέκα (10) μέτρων από αυτήν, επειδή δεν εξυ¬ 
πηρετούνται οι σκοποί της παραγρ. 1 του άρθρου 7 του Α.Ν. 2344/ 
1940. 

Οι κορυφές της παραλίας εξασφαλίζονται σταθερά από τις αντίστοι¬ 
χες κορυφές του αιγιαλού σε απόσταση (10) δέκα μέτρων. 

2. Καταλήγουμε στο συμπέρασμα ότι υπάρχει παλαιός αιγιαλός, την 
οριογραμμή του οποίου καθορίζουμε με συνεχή μπλε πολυγωνική 
γραμμή αρχόμενη από το σημείο αρχής της παραλίας, της πινακίδας 1 
από το σημείο 1" ακολουθεί τη δεξιά όχθη του Πηνειού Ποταμού όπως 
φαίνεται στο σχεδιάγραμμα (πινακίδα 1 και 2) μέχρι το σημείο 25" της 
πινακίδας 3 και συνεχίζει μέχρι και της πινακίδοις 9 με τα στοιχεία 25, 
15', 14,13", 13', 12’, 12", Α', στάση 11, στάση 10, 22' στάση 7, 6', 
στάση 5, 36', αρ. 38, 39', 43', αρ. 44, 56', της οποίας οι κορυφές εξα¬ 
σφαλίζονται, με αποστάσεις από σταθερά σημεία (ορόσημα) και από συ¬ 
ντεταγμένες X και Ψ, κορυφών παλαιού αιγιαλού στον πίνακα συντε¬ 
ταγμένων του υπομνήματος της Επιτροπής πάνω στα διαγράμματα. 

3. Χτίσματα στη ζώνη αιγιαλού και παραλίας δεν υπάρχουν. 

Η Επιτροπή 
Ο Πρόεδρος 

: ΑΠΟΣΤ. ΑΘ. ΛΑΚΑΦΩΣΗΣ 
Τα Μέλη 

Δ/ντής Δ.Υ. Ν. ΛΑΡΙΣΑΣ 
ΑΝΘ/ΠΛΟΙΑΡΧΟΣ Λ.Σ. ΔΙΟΙΚΗΤΗΣ 
ΣΚ. ΚΑΤΕΡΙΝΗΣ 

«ίο εέαρΜ 

• Η ·η βιαι>·'. ποο»·η^α «ο*. >ι. « (Λ. γο ηρ»ο ίη» 

